ARBEJDSSPØRGSMÅL TIL ARTIKLEN ”[SKOVENGEN BLOMSTRER”, Aktuel Naturvidenskab nr. 2, 2016](https://aktuelnaturvidenskab.dk/fileadmin/Aktuel_Naturvidenskab/nr-2/AN2-2016skoveng.pdf).

Målrettet elever med biologi B og A.

Udarbejdet af Signe Klara Hansen og Henrik Damgaard Andersen
for Aktuel Naturvidenskab

* Beskriv udviklingen i antallet og forvaltningen af danske enge igennem de sidste ca. 100 år.
* Hvorfor har denne udvikling fundet sted?
* Diskuter betydningen for naturtilstanden af følgende fire faktorer: dræning, gødskning, ophør af græsning / ophør af høslet. Diskuter endvidere eventuelle synergieffekter ved disse tiltag
* Hvad er der sket med floraen på engene? Kom her både ind på artsdiversitet og plantetyper
* Hvad fik en stor gruppe frivillige til i 1999 at begynde at slå med le på Nydammen (og mange andre steder)?
* Hvad er fordelene ved høslet?
* Diskuter fordele og ulemper ved høslet og andre naturplejemetoder, f.eks. græsning, afskrabning af overfladejord og aktiv frøspredning
* Forklar udviklingen i artsdiversiteten på Nydam ud fra de to nederste figurer s. 23
* Hvad er Ellenberg-N værdier og hvordan inddeles disse (skala)?
* Hvilken udvikling i arternes Ellenberg-indeks er set på Nydam efter høslettets genetablering? Tag udgangspunkt i figuren s. 23
* Hvilken udvikling er der sket i jordens sammensætning og næringsstofindhold på henholdsvis det slåede og ikke-slåede område i Nydam jf. tabellen nederst s. 21? Forklar.
* Diskuter koblingen mellem jordens næringsstofindhold og planternes fordeling i forhold til Ellenberg-indekset. Hvorfor tror I forskerne har fundet det vigtigst at måle på udviklingen i vegetationens Ellenberg-værdier frem for jordens næringsstofindhold?